የጊኒ ቢሳው ጠቅላይ ሚኒስትር በኮሮና ቫይረስ መያዛቸው ተረጋገጠ፡፡
ባሕር ዳር፡ ሚያዝያ 22/2012 ዓ.ም (አብመድ) የጊኒ ቢሳው ጤና ሚኒስትር እንዳስታወቁት የሀገሪቱ ጠቅላይ ሚኒስትር ኑኖ ጎሜዝ ናቢም በኮሮና ቫይረስ መያዛቸው ተረጋግጧል፡፡የሀገር ውስጥ ሚኒስትሩ ቦቼ ቻንዴ እና ሌሎች ሁለት ሚኒስትሮችም በቫይረሱ እንደተያዙ ነው የተገለጸው፡፡ በርካታ የኮሮና ቫይረስ ወረርሽኝ መከላከል የሚኒስትሮች ኮሚቴ አባላት በአብዛኛው በቫይረሱ መያዛቸውም ነው የተመላከተው፡፡እንደ ቢቢሲ ዘገባ በጤና መሠረተ ልማቷ ደካማነት የምትወቀሰው ጊኒ ቢሳው እስካሁን 205 ሰዎች በኮሮና ቫይረስ መያዛቸውን አረጋግጣለች፤ አንድ ሞትም ተመዝግቧል፡፡በአብርሃም በዕውቀት